stanford-oval/wikipedia huggingface dataset:
Argentona

| Argentona |
| --- | --- |

 lippu:  vaakuna
 Argentona
 Koordinaatit: 41°33′0″N, 2°24′0″E 
Valtio:   Espanja
Itsehallintoalue:   Katalonia
Maakunta:   Barcelona
Piirikunta (Comarca):  Maresme
Pinta-ala:  
 – Kokonaispinta-ala:  25,4 km²
Väkiluku (1.1.2016):  12 051
 
  
Infobox OKVirheellinen NIMI-arvo: 
Argentona on kunta Barcelonan maakunnassa Katalonian itsehallintoalueella Espanjassa. Vuoden 2016 alussa Argentonan väkiluku oli 12 051.
Arkkitehti Josep Puig i Cadafalch vietti aikaa Argentonassa. Hän suunnitteli omaan käyttöön talon. Myös Casa Garí on Puig i Cadafalchin suunnittelema.
Casa Garí
Casa Puig i Cadafalch
Capella de Sant Miquel del Cros
Aiheesta muualla

Kuvia tai muita tiedostoja aiheesta Argentona Wikimedia Commonsissa
Andreas Kunz

| Mitalit | Mitalit | Mitalit |  |
| --- | --- | --- | --- |
|  Andreas Kunz (toinen vasemmalta) vuonna 1968. |  Andreas Kunz (toinen vasemmalta) vuonna 1968. |  Andreas Kunz (toinen vasemmalta) vuonna 1968. |  |
Maa:   Itä-Saksa
Miesten yhdistetty
|  Olympialaiset  |  Olympialaiset  |  Olympialaiset  |  |
|  Pronssia | Grenoble 1968 | yhdistetty |  |
Andreas Kunz (24. heinäkuuta 1946 Leipzig – 1. tammikuuta 2022) oli Itä-Saksaa edustanut yhdistetyn hiihtäjä ja olympiamitalisti. Hänen seuransa oli SC Dynamo Klingenthal.
Kunz voitti pronssia Grenoblen olympialaisissa 1968, ja sai maansa mestaruuskilpailuissa hopeaa vuonna 1968 sekä pronssia vuoden 1969 kisoissa. Hän joutui kuitenkin lopettamaan urheilu-uransa ennenaikaisesti, sillä hänellä oli yhteyksiä Itä-Saksasta loikanneeseen Ralph Pöhlandiin. Kunz jatkoi aktiiviuransa päätyttyä urheiluvirkailijana, ja oli lyhyen aikaa ammuntavalmentajana Saksan jälleenyhdistymisen jälkeen.
Andreas Kyburz

Andreas Kyburz (s. 1988, Rheinfelden, Aargau) on sveitsiläinen suunnistaja. Riian MM-kilpailuissa 2018 Kyburz saavutti pronssimitalin sprintissä. Suunnistuksen EM-kilpailuista Kyburzilla on pronssimitali sprinttiviestistä Jesenikistä 2016. Juniorien MM-kilpailuista Kyburzin paras saavutus on viestin kymmenes sija. Suunnistuksen maailmancupin osakilpailuista Kyburzilla on neljä palkintopallisijoitusta. Vuoden 2019 Jukolan Viestissä Kyburz oli mukana toiseksi sijoittuneessa IL Tyrvingin joukkueessa, johon kuului myös hänen nuorempi veljensä Matthias Kyburz.
The Morning Never Came

| The Morning Never Came Swallow the Sun |
| --- | --- | --- |

Studioalbumin tiedot
 Äänitetty : 29. heinäkuuta–17. elokuuta 2003
 Julkaistu: marraskuu 2003
 Formaatti: CD, LP
 Tuottaja(t): Swallow the Sun
 Tyylilaji: doom metal
 Kesto: 56.27
 Levy-yhtiö: Firebox
Swallow the Sunin muut julkaisut
| Out of This Gloomy Light 2003 | The Morning Never Came 2003 | Ghosts of Loss 2005 |
The Morning Never Came on suomalaisen gothic death/doom- yhtyeen Swallow the Sunin ensimmäinen studioalbumi. Levyn yhdysvaltalainen versio julkaistiin vuonna 2005 Century Median kautta.
Kappaleet

Kaikki kappaleet säveltänyt ja sanoittanut J. Raivio.
Through Her Silvery Body (08:40)
Deadly Nightshade (05:48)
Out of This Gloomy Light (05:37)
Swallow (Horror Pt. 1) (05:23)
Silence of the Womb (06:50)
Hold This Woe (08:04)
Under the Waves (06:46)
The Morning Never Came (09:19)
Sävellykset & sanoitukset : J. Raivio
Kokoonpano

Matti Honkonen – basso
Markus Jämsen – kitara
Mikko Kotamäki – laulu
Aleksi Munter – kosketinsoittimet
Pasi Pasanen – rummut
Juha Raivio – kitara
Arviot

Allmusic:
Desibeli.net:
Imperiumi.net:
Metal Storm: 9/10
Soundi:
Aiheesta muualla

Virallinen sivusto
The Morning Never Came Discogsissa. (englanniksi)
Albumi The Morning Never Came Encyclopaedia Metallum -sivustolla (englanniksi)
Argenton-l’Église

| Argenton-l’Église |
| --- | --- |
 Näkymä Taizonin kylästä
 Argenton-l’Église
 Koordinaatit: 47°02′41″N, 00°15′33″W 
Valtio:  Ranska
Hallintoalue:  Poitou-Charentes
Departementti:  Deux-Sèvres
Pinta-ala:  
 – Kokonaispinta-ala:  25,86 km²
Väkiluku (2016):  1 630
 – Väestötiheys:  63 as./km²
Postinumero:  79290
Infobox OKVirheellinen NIMI-arvo: 
Argenton-l’Église on entinen kunta Ranskassa Deux-Sèvresin departementissa Poitou-Charentesin hallintoalueella. Vuonna 2016 kunnassa oli 1 630 asukasta. Kunnan pinta-ala oli 25,9 neliökilometriä. Kunnan alueen halki virtaa Argentonjoki.
1. tammikuuta 2019 Argenton-l’Église ja Bouillé-Loretz yhdistettiin Loretz-d’Argentonin kunnaksi.
Argenton-l’Églisen naapurikunnat olivat idässä Saint-Martin-de-Sanzay, kaakossa Sainte-Verge, etelässä Sainte-Radégonde, lounaassa Mauzé-Thouarsais, lännessä Bouillé-Saint-Paul ja luoteessa Bouillé-Loretz.
Kuntaan kuului Argenton-l’Églisen kylän lisäksi Taizonin kylä.
Aiheesta muualla

Kuvia tai muita tiedostoja aiheesta Argenton-l’Église Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Argenton-l'Église
Käännös suomeksi
Andreas Köpke

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Andreas Köpke
Syntymäaika: 12. maaliskuuta 1962 (ikä 62)
Syntymäpaikka: Kiel, Länsi-Saksa
Pelipaikka: Maalivahti
Pituus: 182 cm
Seurat
| Vuodet | Seura | O | (M) |
| 1979–1981 | Holstein Kiel | 6 | (0) |
| 1983–1984 | SCC Berlin | 38 | (0) |
| 1984–1986 | Hertha BSC | 71 | (0) |
| 1986–1994 | 1. FC Nürnberg | 264 | (2) |
| 1994–1996 | Eintracht Frankfurt | 66 | (0) |
| 1996–1998 | Olympique de Marseille | 64 | (0) |
| 1998–2001 | 1. FC Nürnberg | 74 | (0) |
| Yhteensä | Yhteensä | 583 | (2) |
Maajoukkue
| 1990–1998 | Saksa | 59 | (0) |
Valmennusura
2004–: Saksan jalkapallomaajoukkue (maalivahtivalmentaja)
 Seurajoukkueuran tilastot kattavat vain kansalliset sarjat, päivitetty 9.7.2015.  Maajoukkueuran tilastot päivitetty 9.7.2015.
Andreas Köpke (s. 12. maaliskuuta 1962 Kiel) on saksalainen jalkapalloilija, pelipaikaltaan maalivahti.
Köpke aloitti ammattilaisuransa 1. FC Nürnbergin joukkueessa. Välissä hän pelasi Eintracht Frankfurtissa ja Olympique de Marseillessa, mutta palasi uransa loppuajoiksi vielä Nürnbergiin, missä on erittäin suosittu henkilö yhä.
Köpke kuului Saksan jalkapallomaajoukkueen miehistöön sekä 1990 MM-kisoissa, joissa joukkue voitti maailmanmestaruuden että 1994 Yhdysvalloissa, vaikkakaan ei pelannut ottelun ottelua Bodo Illgnerin oltua ykkösvahti. Köpken maajoukkueuran suurimmat hetket ajoittuivat kaksi vuotta myöhemmin Englannin EM-turnaukseen, joissa hän oli Saksan mestarijoukkueen kantavia voimia. Välieräottelussa isäntäjoukkue Englantia vastaan hän torjui rangaistuspotkukilpailussa Gareth Southgaten rangaistuspotkun, mikä ratkaisi Saksan loppuottelupaikan. Samana vuonna FIFA valitsi hänet vuoden parhaaksi maalivahdiksi. Köpke pelasi Saksan ykkösmaalivahtina myös pettymykseen päättyneissä 1998 Ranskan MM-kisoissa. Kaikkiaan hän pelasi maajoukkueessa 59 ottelua. Nykyään hän toimii maajoukkueessa maalivahtivalmentajana.
Andreas Köpken poika Pascal Köpke on myös pelannut jalkapalloa Bundesliigassa.
Andreas Krieger

| Mitalit | Mitalit | Mitalit |  |
| --- | --- | --- | --- |
|  Krieger 1986 EM-kisoissa |  Krieger 1986 EM-kisoissa |  Krieger 1986 EM-kisoissa |  |
Maa:   Itä-Saksa
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Madrid 1986 | kuulantyöntö |  |
|  Hopeaa | Liévin 1987 | kuulantyöntö |  |
|  Pronssia | Göteborg 1984 | kuulantyöntö |  |
Andreas Krieger (s. 20. heinäkuuta 1965) on saksalainen kuulantyöntäjä. Krieger kilpaili DDR:n naisten yleisurheilujoukkueessa nimellä Heidi Krieger.
Vuoden 1986 yleisurheilun Euroopan-mestaruuskilpailuissa Krieger voitti kultamitalin kuulantyönnössä 21,10 metrin tuloksella. Tulos jäi hänen ennätyksekseen.
Krieger saavutti sisäratojen EM-kilpailuissa hopeaa Madridissa 1986 tuloksella 20,21 ja Liévinissä 1987 tuloksella 20,02 sekä pronssia Göteborgissa 1984 tuloksella 20,18. Sisäratojen MM-kilpailuissa hän sijoittui neljänneksi Indianapolisissa 1987. Hän voitti alle 20-vuotiaiden Euroopan-mestaruuden sekä kuulantyönnössä (tuloksella 18,06) että kiekonheitossa (tuloksella 60,14) Schwechatissa 1983.
Krieger työnsi alle 20-vuotiaiden hallimaailmanennätyksen 20,51 Budapestissä helmikuussa 1984. Hän työnsi alle 18-vuotiaiden maailmanennätyksen 20,24 Splitissä huhtikuussa 1984.
Kuten monet muut johtavat DDR:n urheilijat aikanaan, myös Krieger oli mukana maan systemaattisessa dopingvalmennuksessa, jossa hänelle annettiin hänen tietämättään anabolisia steroideja. Kriegerin mukaan steroidien väärinkäyttö hankaloitti hänen sukupuoliristiriitaansa ja sukupuolidysforiaansa. Krieger kävi myöhemmin läpi sukupuolenkorjausprosessin.
Vuonna 2000 Kriegeriä kuultiin todistajana Saksassa järjestetyssä dopingoikeudenkäynnissä, jossa DDR:n entinen pitkäaikainen urheilun ykkösjohtaja Manfred Ewald ja urheilulääkäri Manfred Höppner tuomittiin vankeusrangaistuksiin tahallisten ruumiinvammojen tuottamisesta urheilijoille.
Andreas Krieger on naimisissa entisen uimarin Ute Krausen kanssa. Kriegerin mukaan on nimetty palkinto, joka jaetaan vuosittain Saksassa dopingin vastaisessa taistelussa ansioituneille henkilöille.
Anna Tanskalainen

Anna Tanskalainen vuonna 1605
Anna Tanskalainen (engl. Anne of Denmark) (12. joulukuuta 1574 – 2. maaliskuuta 1619) oli Englannin kuningas Jaakko I:n puoliso. Hän oli Tanskan kuninkaan Fredrik II:n tytär. Hänet naitettiin vuonna 1589 Skotlannin nuorelle kuninkaalle Jaakko VI:lle ja vihkiäiset pidettiin Oslossa. Anna tuotiin Skotlantiin ja kruunattiin kuningattareksi toukokuussa 1590.
Avioliiton alussa Jaakko ja Anna olivat läheisiä, mutta suhteet viilenivät ajan myötä. Anna oli kasvatettu luterilaiseksi mutta kääntyi katoliseksi pian Skotlantiin tultuaan.
Aviomiehensä noustua myös Englannin valtaistuimelle Anna kruunattiin Englannin kuningattareksi 1603 Westminster Abbeyssä. Siihen mennessä kolme hänen lapsistaan oli jäänyt eloon; keskenmenoja ja kätkytkuolemia oli ollut useita. Heidän toisesta pojastaan tuli kuningas Kaarle I.
Anna kuoli 44-vuotiaana.
Aiheesta muualla

Kuvia tai muita tiedostoja aiheesta Anna Tanskalainen Wikimedia Commonsissa
Anna Löppönen-Kauhanen

Anna Aleksandra Löppönen-Kauhanen (6. toukokuuta 1873 Viipuri – 29. kesäkuuta 1947) oli suomalainen taidemaalari.
Anna Löppönen-Kauhanen opiskeli Suomen Taideyhdistyksen piirustuskoulussa 1892–1898 sekä Pietarin taideakatemiassa 1898–1901. Hän osallistui Suomen Taiteilijain näyttelyihin vuosina 1896, 1898, 1900, 1902 ja 1943.
Teoksia

Karjalainen kyläsoittaja : öljymaalaus. 1901
Aiheesta muualla

Suomalaisen kuvataiteen bibliografia : Anna Löppönen-Kauhanen
Särkänlampi (Kangasniemi)

| Särkänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°53′15″N, 26°21′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.012
Mittaustietoja
Pinnankorkeus:  99,7 m  
Pituus:  510 m  
Leveys:  140 m  
Rantaviiva:  1,307 km  
Pinta-ala:  4,663 ha  
Saaria:  ei saaria 
 fiSärkänlampi 
Särkänlampi  on Etelä-Savossa Kangasniemellä  Kortesalmen lähellä sijaitseva lampi.
Maantietoa

Lampi on 510 metriä pitkä, 140 metriä leveä, ja sen pinta-ala on 4,7 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 99,7 metriä mpy.
Antti Vainio (kapellimestari)

Antti Urmas Vainio (10. elokuuta 1935 Mäntsälä – 27. joulukuuta 2019 Seinäjoki) oli suomalainen kapellimestari. Hän toimi Seinäjoen kaupunginorkesterin kapellimestarina yli kolmenkymmenen vuoden ajan kevääseen 2000 saakka. Vainio toimi myös Etelä-Pohjanmaan musiikkiopiston rehtorina ja opettajana sekä johti muun muassa Seinäjoen rautatieläisten soittokuntaa.
Antti Vainio opiskeli Sibelius-Akatemiassa ja toimi 1950–1960-luvuilla opettajana kotiseudullaan Mäntsälässä Arolan koulussa, jonne perusti poikasoittokunnan. Vuonna 1966 Vainio valittiin musiikkiopiston rehtoriksi Seinäjoelle.
Vainio oli alusta asti mukana myös Seinäjoen Tangomarkkinoiden järjestelyssä ja toteuttamisessa. Vainio oli Etelä-Pohjanmaan kenttätykistökillan kunniapuheenjohtaja.
Kapellimestari Vainio sai Seinäjoen kaupungin kulttuuripalkinnon 1973. Vainio menehtyi vuoden 2019 joulukuun lopulla. Uurna laskettiin sukuhautaan Mäntsälään 28. toukokuuta 2020.
Anna Titimets

| Mitalit | Mitalit | Mitalit |  |
| --- | --- | --- | --- |
|  Anna Titimets vuoden 2013 MM-kisoissa. |  Anna Titimets vuoden 2013 MM-kisoissa. |  Anna Titimets vuoden 2013 MM-kisoissa. |  |
Maa:   Ukraina
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | 400 m aj |  |
| Universiadit  | Universiadit  | Universiadit  |  |
|  Kultaa | Shenzhen 2011 | 4 × 100 m |  |
|  Kultaa | Kazan 2013 | 400 m aj |  |
Anna Serhijivna Titimets (toisinaan Hanna Titimets; ukr. Анна Сергіївна Тітімець, s. 5. maaliskuuta 1989 Pavlohrad) on ukrainalainen 400 metrin aitajuoksija. Aikaisemmin hän on juossut myös 400 metriä.
Titimetsin paras saavutus on Euroopan-mestaruuskilpailujen 400 metrin aitajuoksun hopea vuodelta 2014 ajalla 54,56 sekuntia, joka on myös hänen ennätyksensä. Moskovan maailmanmestaruuskilpailuissa 2013 hän sijoittui neljänneksi. Lontoon 2012 ja Rio de Janeiron olympialaisissa 2016 hän pääsi välieriin.
Kesäuniversiadeissa 2013 Titimets voitti 400 metrin aitajuoksun. Kesäuniversiadeissa 2011 hän saavutti 4 × 100 metrin viestijuoksussa Ukrainan joukkueessa kultaa.
Henkilökohtaiset ennätykset

400 metrin juoksu: 52,73 (Donetsk 2011) ja (Jalta 2012)
400 metrin aitajuoksu: 54,56 (Zürich  2014)
Terry McDermott (jalkapalloilija)

Terry McDermott (s. 8. joulukuuta 1951 Kirkby, Liverpool) on englantilainen jalkapalloilija, joka pelasi keskikenttäpelaajana. Hän kuului Englannin maajoukkueeseen ja oli Liverpoolin joukkueessa voittamassa kolme kertaa Euroopan cupin, kerran UEFA-cupin, viisi kertaa Englannin liigamestaruuden sekä kahdesti Englannin liigacupin. Kaudella 1979–1980 sekä pelaajat että toimittajat valitsivat hänet Englannin vuoden pelaajaksi.
McDermott aloitti liigauransa vuonna 1969 Buryssä, josta hän siirtyi Newcastle Unitediin helmikuussa 1973. Liverpool osti hänet marraskuussa 1974, ja kahdeksan kauden aikana McDermott pelasi seurassa 232 liigaottelua ja teki niissä 54 maalia. Liverpoolin voittaessa ensimmäisen kerran Euroopan cupin vuonna 1977 McDermott teki maalein 3–1 päättyneessä loppuottelussa saksalaista Borussia Mönchengladbachia vastaan joukkueensa ensimmäisen maalin. Menestyksekkäiden Liverpool-vuosien jälkeen hän palasi Newcastleen syyskuussa 1982 ja pelasi siellä kaksi kautta. Viimeisinä aktiivivuosinaan hän pelasi vielä irlantilaisessa Cork Cityssä ja kyproslaisessa APOEL FC:ssä.
McDermott pelasi 25 maaottelua ja teki niissä kolme maalia vuosina 1977–1982. Hän pelasi kahdessa ottelussa EM-kilpailuissa 1980 ja kuului Englannin miehistöön myös MM-kilpailuissa 1982 mutta ei päässyt tuolloin kentälle. Maaottelumaaleistaan hän teki kaksi, joista toisen rangaistuspotkusta, Norjaa vastaan syyskuussa 1980 ja yhden Sveitsiä vastaan toukokuussa 1981.
Argeș (joki)

| Argeș |
| --- | --- |
 Joki Mihăilești-Cornetussa.
Alkulähde:  Făgărașvuoristo, Romania
Laskupaikka:  Tonava
Maat:  Romania
Pituus:  350 km
Alkulähteen korkeus:  2 030 m
Valuma-alue:  12 600 km²
Argeș (romaniaksi [ˈard͡ʒeʃ]) on Tonavan sivujoki Etelä-Romaniassa. Joki saa alkunsa Făgărașvuoristosta, missä siihen liittyy kaksi sivujokea, Buda ja Capra. Joen yläjuoksulla sijaitsee Vidrarun pato, joka muodostaa Vidrarun tekojärven. Joki ohittaa Piteștin kaupungin ja virtaa edelleen etelään, kunnes se laskee Tonavaan Călărașin piirikunnassa, Munteniassa.
Historia

Joen nimen alkuperän uskotaan tulevan Antiikin Kreikan sanasta Ὀρδησσός Ordessus, jota historioitsija Herodotos oli käyttänyt. Jotkut uskovat, että nimi tulee daakialaisen hallitsijan Burebistan perustamasta Daakian pääkaupungista Argedavasta.
Vesivoima

Argeșia ja sen sivujokia käytetään vesivoiman tuottamiseen. Joen varrella on useita patoja, tekojärviä, tunneleita ja voimalaitoksia. Joesta tehtyjä tekojärviä ovat Vidraru, Oiești, Cerbureni, Curtea de Argeș, Zigoneni, Merișani, Budeasa, Bascov, Pitești, Călinești, Zăvoiu, Ogrezeni ja Mihăilești.
Argeș kartalla.
Andreas Birnbacher

| Mitalit | Mitalit | Mitalit |  |
| --- | --- | --- | --- |
|  Andreas Birnbacher |  Andreas Birnbacher |  Andreas Birnbacher |  |
Maa:  Saksa
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Kultaa | Östersund 2008 | sekaviesti |  |
|  Hopeaa | Anterselva 2007 | yhteislähtö |  |
|  Pronssia | Östersund 2008 | viesti |  |
|  Pronssia | Ruhpolding 2012 | viesti |  |
|  Pronssia | Ruhpolding 2012 | sekaviesti |  |
|  Pronssia | Nové Město 2013 | viesti |  |
Andreas Birnbacher (s. 11. syyskuuta 1981 Prien am Chiemsee) on entinen saksalainen ampumahiihtäjä.
Arvokilpailut

Junioreiden MM-kilpailuissa Hochfilzenissä 2000 Birnbacher saavutti kultaa viestissä, hopeaa normaalimatkalla ja pikakilpailussa sekä pronssia takaa-ajossa. Hanty-Mansijskissa 2001 hän voitti junioreiden maailmanmestaruuden pikakilpailussa, takaa-ajossa ja viestissä. EM-kilpailuissa hän voitti miesten viestikultaa Kontiolahdella 2002.
Ensimmäisissä aikuisten arvokisoissaan, Oberhofin MM-kilpailuissa 2004, Birnbacher oli normaalimatkalla 14:s. Anterselvan MM-kisoissa 2007 hän saavutti yhteislähdössä hopeaa. Nollat ampunut Birnbacher hävisi kaksi sakkokierrosta ampuneelle Michael Greisille 15,4 sekuntia. Birnbacher oli samoissa kisoissa takaa-ajossa 13:s, pikamatkalla 17:s ja normaalimatkalla 19:s. Östersundin MM-kilpailuissa 2008 Birnbacher oli pikakilpailussa kahdeksas, takaa-ajossa 21:s ja yhteislähdössä 16:s. Hän hiihti kolmannen osuuden Saksan pronssia saavuttaneessa viestijoukkueessa ja kultaa voittaneessa sekaviestijoukkueessa.
Vancouverin olympialaisissa 2010 Birnbacher oli normaalimatkalla 12:s, takaa-ajossa 13:s, yhteislähdössä 15:s ja pikakilpailussa 23:s. Hanty-Mansijskin MM-kilpailuissa 2011 hän oli pikakilpailussa kuudes, takaa-ajossa viides, normaalimatkalla kahdeksas ja yhteislähdössä 16:s. Ruhpoldingin MM-kisoissa 2012 Birnbacher hiihti kolmannen osuuden pronssia saaneessa Saksan sekaviestijoukkueessa ja toisen osuuden Saksan miesten viestin pronssijoukkueessa. Normaalimatkalla ja yhteislähdössä hän oli neljäs, takaa-ajossa 12:s ja pikakilpailussa 16:s. Nové Měston MM-kilpailuissa 2013 Birnbacher hiihti toisen osuuden Saksan pronssijoukkueessa miesten viestissä. Henkilökohtaisilla matkoilla hän oli normaalimatkalla kahdeksas ja yhteislähdössä 11:s. Sotšin olympialaisissa 2014 Birnbacher oli normaalimatkalla 22:s. Oslon MM-kilpailuissa 2016 hän sijoittui normaalimatkalla yhdeksänneksi.
Maailmancup

Maailmancupissa Birnbacher on kilpaillut kaudesta 2001–2002 lähtien. Kaudella 2004–2005 hän oli kolmas Pokljukan pikakilpailussa ja takaa-ajossa. Kaudella 2006–2007 Birnbacher oli toinen Östersundin normaalimatkalla ja Anterselvan yhteislähdössä sekä kolmas Pokljukan yhteislähdössä. Kaudella 2007–2008 hän oli kokonaiskilpailussa kymmenes.
Kaudella 2010–2011 Birnbacher sai ensimmäisen voittonsa Holmenkollenin pikakilpailussa. Kaudella 2011–2012 hän voitti Hochfilzenin takaa-ajon sekä Oberhofin ja Anterselvan yhteislähtökilpailut ja oli Holmenkollenin yhteislähdössä toinen. Maailmancupin kokonaiskilpailussa Birnbacher sijoittui kolmanneksi. Kaudella 2012–2013 hän oli toinen Östersundin takaa-ajokilpailussa, voitti Hochfilzenin pikakilpailun ja Pokljukan yhteislähdön, oli toinen Sotšin normaalimatkalla ja kolmas Hanty-Mansijskin pikakilpailussa. Maailmancupin kokonaiskilpailussa hän oli viides.
Kaudella 2014–2015 Birnbacher oli kolmas Hochfilzenin pikakilpailussa.
Birnbacher lopetti uransa kesäkuussa 2016.
Aiheesta muualla

Birnbacherin kotisivut
Tiina Ranta

Tiina Ranta (o.s. Malinen, s. 14. lokakuuta 1969) on suomalainen moukarinheittäjä. Hänen seuranaan on vuodesta 2008 lähtien ollut Lohjan Louhi ja hänen valmentajanaan toimi vuoteen 2010 saakka Marko Vehmas. Kalevan kisoista Ranta saavutti moukarinheiton pronssia vuonna 1995. Ennätyksekseen hän heitti tuloksen 53,11 metriä vuonna 1998.
Thein Sein

| Thein Sein |
| --- | --- |
 Thein Sein Maailman talousfoorumin kokouksessa 2010.
Myanmarin presidentti
 30.3. 2011 - 30.3.2016  
Edeltäjä:  Than Shwe
Seuraaja:  Htin Kyaw
Myanmarin vt. pääministeri
 2007-2011  
Edeltäjä:  Soe Win
Seuraaja:  virka lakkautettiin
Kansanedustaja
 2010-2011  
Vaalipiiri:  Naypyidaw’s Zabuthiri
Henkilötiedot
Syntynyt: 20. huhtikuuta 1945 (ikä 79) Bassein
Puoliso:  Khin Khin Win
Tiedot
Puolue:  United Solidarity and Development Party USDP
Tutkinnot:  Burman militääriakatemia
Sotilaspalvelus
Palvelusvuodet:  1968-2010
Sotilasarvo:  Kenraali
Kenraali Thein Sein (s. 20. huhtikuuta 1945)  on myanmarilainen kenraali, joka oli Myanmarin presidentti 2011-2016. Tätä ennen hän toimi maansa pääministerinä 2007–2011.
Hänet nimitettiin tilapäiseksi pääministeriksi 18. toukokuuta 2007 pääministeri Soe Winin sairauden johdosta. Soe Winin kuoleman jälkeen hänestä tuli 24. lokakuuta 2007 pysyvä pääministeri.
Sein toimi maata hallitsevan sotilasjuntan ensimmäisenä sihteerinä. Hän on valtion neljänneksi korkea-arvoisin kenraali. Sein on neuvotellut naapurimaiden kanssa yhteistyön syventämisestä.
Vuoden 2010 vaalien jälkeen koottu parlamentti valitsi 4. helmikuuta 2011 Seinin maan presidentiksi ja hän astui virkaansa 30. maaliskuuta 2011. Samalla maata hallinnut sotilasjuntta lakkautettiin. Monien juntan jäsenten tavoin Thein Sein luopui univormusta ja liittyi poliittiseen puolueeseen siviilinä. Thein Sein rekisteröi USDP-puolueen (United Solidarity and Development Party), joka sai huomattavan enemmistön maan ensimmäisissä vaaleissa.
Thein Sein on EU:n pakotteiden alaisena muiden entisen sotilasjuntan johtohenkilöiden tavoin. Hän on palvellut armeijassa noin 50 vuotta.
Huhtikuussa 2011 EU päätti lieventää maan johdon pakotteita.
Aiheesta muualla

Kuvia tai muita tiedostoja aiheesta Thein Sein Wikimedia Commonsissa
Andreas Lambertz

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. lokakuuta 1984
Syntymäpaikka: Dormagen, Länsi-Saksa
Pelipaikka: keskikenttä
Pituus: 172 cm
Lempinimi: Lumpi
Seura
Seura:  Fortuna Düsseldorf
Pelinumero: 17
Junioriseurat
:  SG Orken-Noithausen
:  Bayer Dormagen
:  TSV Norf
:  Borussia Mönchengladbach
Seurat
| Vuodet | Seura | O | (M) |
| -2002 |  VfR Neuss |  ? | (?) |
| 2002- |  Fortuna Düsseldorf | 319 | (40) |
 Seurajoukkueuran tilastot kattavat vain kansalliset sarjat, päivitetty 17. syyskuuta 2014.
Andreas "Lumpi" Lambertz (s. 15. lokakuuta 1984 Dormagen) on saksalainen jalkapalloilija, joka edustaa 2. Bundesliigassa pelaavaa Fortuna Düsseldorfia. Pelipaikaltaan Lambertz on keskikenttäpelaaja. Hän on ensimmäinen saksalainen jalkapalloilija, joka on edennyt saman seuran kanssa neljänneksi korkeimmalta sarjatasolta Bundesliigaan. Hänet tunnetaan lempinimellä Lumpi.
Ura

Juniorina Lambertz edusti muun muassa Borussia Mönchengladbachia.[lähde? ] Hän siirtyi Fortuna Düsseldorfiin vuonna 2002, kun se pelasi vielä Saksan neljänneksi korkeimmalla sarjatasolla. Lambertz toimi myös seuran kapteenina välillä ja sarjaporras kerrallaan Fortuna nousi kohti Bundesliigaa. Kaudella 2011-2012 seura onnistui nousemaan korkeimmalle sarjatasolle ja Lambertz pääsi ensimmäistä kertaa elämässään pelaamaan Bundesliigassa. Hän pelasi kauden 2012-13 aikana 28 ottelua ja teki niissä yhden maalin.. Fortuna kuitenkin putosi takaisin 2. Bundesliigaan ja Lambertz jäi seuraan.